[{"text_idx": "#000000", "text": "Ia 600 lagun batu ziren Larrondoko lasterketa solidarioan"}, {"text_idx": "#000001", "text": "Atzo, irailak 17, familia-lasterketa solidarioa egin zen Larrondon (Loiun). Bigarren aldia da udalerrian lasterketa hau egiten dena, eta aurten ia 600 lagun batu dira bertan. Ekintzak helburu bikoitza du: alde batetik, familietako kideek eta lagunek elkarrekin kirola egitea bultzatzea; eta bestetik, ekimen solidarioei laguntzea. Azken helburu horri dagokionez, izen-emateen bidez batutako dirua IQUITANZ gobernuz kanpoko elkarteari eman diote, guztira 1.120 euro. Elkarte horrek ekimenak egiten ditu garapen-bidean dauden herrialdeetan. Lasterketa amaituta, bizikleta zozketatu zen parte-hartzaileen artean eta txiki-dantza egon zen."}, {"text_idx": "#000002", "text": "Txorierriko albiste garrantzitsuak eta azken ordukoak jaso gura dituzu Whatsapp bitartez?"}]